CELEX: C2005/182/54
Language: lt
Date: 2005-07-23 00:00:00
Title: Byla C-214/05 P Sergio Rossi SpA2005 m. gegužės 17 d. pateiktas apeliacinis skundas dėl 2005 m. kovo 1 d. Europos Bendrijų Pirmosios instancijos teismo (antroji kolegija) sprendimo byloje T-169/03 Sergio Rossi SpA prieš Vidaus rinkos derinimo tarnybą (prekių ženklams ir pramoniniam dizainui) (VRDT)

23.7.2005   
            
            
               LT
            
            
               Europos Sąjungos oficialusis leidinys
            
            
               C 182/31
            
         
      Sergio Rossi SpA2005 m. gegužės 17 d. pateiktas apeliacinis skundas dėl 2005 m. kovo 1 d. Europos Bendrijų Pirmosios instancijos teismo (antroji kolegija) sprendimo byloje T-169/03 Sergio Rossi SpA prieš Vidaus rinkos derinimo tarnybą (prekių ženklams ir pramoniniam dizainui) (VRDT)
   
   (Byla C-214/05 P)
   (2005/C 182/54)
   Proceso kalba: italų
   2005 m. gegužės 17 d. Europos Bendrijų Teisingumo Teisme buvo pateiktas Sergio Rossi SpA, atstovaujamos Alikantės advokatų tarybos (Ispanija) advokato A. Ruo, apeliacinis skundas dėl 2005 m. kovo 1 d. Europos Bendrijų Pirmosios instancijos teismo (antroji kolegija) sprendimo byloje T-169/03 Sergio Rossi SpA prieš Vidaus rinkos derinimo tarnybą (prekių ženklams ir pramoniniam dizainui) (VRDT).
   Apeliantė Teisingumo Teismo prašo:
   
               1.
            
            
               panaikinti visą ginčijamą sprendimą dėl Tarybos reglamento Nr. 40/94 (1) 8 ir 73 straipsnių bei Pirmosios instancijos teismo Darbo reglamento 44 ir 81 straipsnių pažeidimo;
            
         
               2.
            
            
               papildomai panaikinti tą ginčijamo sprendimo dalį, kuri yra susijusi tik su prekių ženklo SISSI ROSSI įregistravimu prekėms „oda ir jos pakaitalai“;
            
         
               3.
            
            
               papildomai pripažinti teisę pateikti įrodymus ir panaikinti visą ginčijamą sprendimą bei gražinti šią bylą Pirmosios instancijos teismui, kad šis iš naujo išnagrinėtų nepriimtinais pripažintus įrodymus, arba, alternatyviai, remiantis Tarybos reglamento Nr. 40/94 73 straipsnyje įtvirtinta teise pateikti atsiliepimus, grąžinti šią bylą VRDT apeliacinei tarybai, kad ši nustatytų terminą, per kurį galima pateikti atsiliepimus.
            
         
               4.
            
            
               Pagal 1991 m. gegužės 2 d. Europos Bendrijų Teisingumo Teismo Darbo reglamento 69 straipsnio 2 dalį priteisti iš atsakovės, kaip iš pralaimėjusios bylą šalies, bylinėjimosi išlaidas.
            
         Apeliacinio skundo pagrindai ir pagrindiniai argumentai
   Apeliantė teigia, kad ginčijamas sprendimas yra neteisėtas dėl šių nuostatų pažeidimo:
   
               1.
            
            
               Pirmosios instancijos teismo Darbo reglamento 81 straipsnio pažeidimo, kadangi ginčijamame sprendime nėra pateikti motyvai dėl ieškinio pagrindinio prašymo.
            
         
               2.
            
            
               Pirmosios instancijos teismo Darbo reglamento 44.1 straipsnio pažeidimo, kadangi ieškovės pateikti įrodymai buvo pripažinti nepriimtinais, nors, ieškovės manymu, jie turėjo būti priimti. Papildomai įvertintina, jog buvo pažeistas 1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo 73 straipsnis, kadangi vykstant procedūrai VRDT apeliacinėje taryboje apeliantė neturėjo galimybės pateikti atsiliepimų dėl ginčijamų prekių panašumo.
            
         
               3.
            
            
               1993 m. gruodžio 20 d. Tarybos reglamento (EB) Nr. 40/94 dėl Bendrijos prekių ženklo 8 straipsnio pažeidimo, kadangi prekių ženklai Miss Rossi ir Sissi Rossi turi būti laikomi nesuderinamais. Iš tikrųjų tokios prekės kaip „moteriškos rankinės“ ir „moteriški batai“ turi būti laikomos panašiomis kaip ir prekių ženklai, dėl kurių kilo ginčas. Atsižvelgiant į prekių ir prekių ženklų panašumą reikia pripažinti, kad egzistuoja galimybė supainioti pačius prekių ženklus šios nuostatos prasme.
            
         
      (1)  1993 m. gruodžio 20 d. Tarybos reglamentas (EB) Nr. 40/94 dėl Bendrijos prekių ženklo (OL L 11 1994 01 14, p. 1).